3. การประกอบธุรกิจของบริษัท

3.1 ลักษณะผลิตภัณฑ์และบริการ

3.1.1 งานรับเหมาก่อสร้าง

บริษัท ช.การช่าง จำกัด (มหาชน) ดำเนินธุรกิจรับเหมาก่อสร้างเป็นธุรกิจหลัก
โดยจะรับงานก่อสร้าง ทั้งจากหน่วยงานราชการ หน่วยงานรัฐวิสาหกิจและภาคเอกชน
โดยมีทั้งการรับงานในลักษณะที่เป็นผู้รับเหมาโดยตรง (Main Contractor)
หรือเป็นผู้รับเหมาช่วง (Sub-contractor) ทั้งจากวิธีการประมูล การประกวดราคา
และการเจรจา ต่อรองโดยการร่วมมือกับบริษัท ผู้รับเหมาต่างประเทศ ในลักษณะของกิจการร่วมค้า
(Joint Venture) ซึ่งเป็นการร่วมทุนในโครงการก่อสร้างที่ไม่สามารถแบ่งแยกชิ้นงาน
หรือปริมาณงานของผู้ร่วมทุนแต่ละรายได้
โดยผู้ร่วมทุนแต่ละรายมีความรับผิดชอบในกำไรหรือขาดทุนตามสัดส่วนที่ตกลงกันไว้ร่วมกันในงานทุกชิ้นหรือ
ในลักษณะของกิจการร่วมทุนแบบ คอนซอร์เตียม (Consortium) ซึ่งเป็น
การร่วมทุนในโครงการก่อสร้างที่สามารถแบ่งแยกชิ้นงาน และปริมาณงานของแต่ละรายจากกันได้
และผู้ร่วมทุนแต่ละรายมีความรับผิดชอบในกำไรหรือขาดทุนโดยอิสระจากกัน บริษัทฯ
มีประสบการณ์และความชำนาญพิเศษทางด้านงานก่อสร้าง งานวิศวกรรมต่างๆ ซึ่งได้แก่
งานก่อสร้างสาธารณูปโภคขั้นพื้นฐาน เช่น ถนน สะพาน ทางยกระดับ ทางด่วน
งานก่อสร้างอาคารและโรงงานอุตสาหกรรม งานระบบเครื่องกลและงานระบบไฟฟ้า ซึ่งได้แก่
งานติดตั้งอุปกรณ์ เครื่องจักรสำหรับโรงงานต่างๆ เป็นต้น
เมื่อพิจารณาจากโครงสร้างรายได้ในอดีต และโครงการ ในปัจจุบัน
สามารถแบ่งชนิดของงานก่อสร้างตามลักษณะงานหลักได้ 4 ประเภท คือ

-   งานก่อสร้างอาคาร สามารถจำแนกเป็น 2 ประเภทหลักกล่าวคือ งานอาคารระดับกลาง
    และงานอาคารระดับสูง ซึ่งมีระดับความสูงของอาคารตั้งแต่ 15 ชั้นขึ้นไป
    งานก่อสร้างอาคารประกอบด้วยงานก่อสร้าง 3 ระบบใหญ่ ๆ คือ งานโครงสร้าง
    งานตกแต่งภายในและภายนอก และงานระบบ ซึ่งรวมถึงระบบไฟฟ้า ระบบประปา
    ระบบปรับอากาศ ระบบลิฟท์ ระบบท่อน้ำทิ้ง และระบบดับเพลิง
    นอกจากนี้บริษัทยังได้พัฒนาประสิทธิภาพ และขยายขีดความสามารถของบริษัท
    ในการก่อสร้างงานแบบรับเหมาเบ็ดเสร็จ (Turnkey Project)
    โดยบริษัทจะเป็นผู้รับผิดชอบในงานออกแบบ และงานก่อสร้างระบบโครงสร้าง
    งานตกแต่งตลอดจนงานระบบทั้งหมดให้แก่เจ้าของโครงการ หรือผู้ว่าจ้างตามรูปแบบ
    และระยะเวลาที่ตกลงทำสัญญากัน
    ซึ่งนโยบายพัฒนาขีดความสามารถแบบรับเหมาเบ็ดเสร็จดังกล่าว
    ช่วยให้ลูกค้าของบริษัทได้รับบริการที่ครบวงจร

-   งานก่อสร้างทาง งานก่อสร้างทางหลวงแผ่นดินและทางหลวงอื่นๆ
    เป็นงานโครงสร้างสาธารณูปโภค ขั้นพื้นฐานที่จำเป็นของประเทศ ที่รัฐบาลเป็นเจ้าของงาน
    เพื่อรองรับการขยายตัวของเศรษฐกิจของประเทศในอนาคต ซึ่งการขยายตัวดังกล่าว
    ก่อให้เกิดการขาดแคลนบริการโครงสร้างพื้นฐานของรัฐบาล
    ที่เติบโตไม่ทันกับความต้องการของภาคเอกชนทำให้ระบบทางหลวงแผ่นดิน
    จึงมีการขยายตัวเพิ่มขึ้นมาก โดยมีโครงการใหม่ๆ เกิดขึ้นเป็นจำนวนมาก อาทิเช่น
    โครงการขยายช่องทางการจราจร โครงการก่อสร้างทางแยกต่างระดับ และถนนยกระดับ
    เป็นต้น นอกจากนี้บริษัทได้เล็งเห็นถึงแนวโน้มที่ดีของงานก่อสร้างประเภทนี้
    จึงได้พัฒนาขีดความสามารถ และกลยุทธ์ในการแข่งขัน จนกระทั่ง
    ได้เป็นหนึ่งในกลุ่มบริษัทผู้นำในการดำเนินงานก่อสร้างทางหลวงทางพิเศษ เช่น ทางยกระดับ
    และระบบทางด่วนในปัจจุบัน

-   งานก่อสร้างระบบสาธารณูปโภค (Infrastructure)
    การพัฒนาระบบสาธารณูปโภคเป็นการพัฒนา โครงสร้างพื้นฐานของประเทศ
    ความต้องการในด้านโครงสร้างพื้นฐานได้รับการบรรจุในแผนพัฒนาเศรษฐกิจตั้งแต่ ฉบับที่ 7
    (2535-2539) ที่ต่อเนื่องมาถึงแผนพัฒนาเศรษฐกิจฉบับที่ 8 (2540-2544), ฉบับที่ 9
    (2545-2549) และฉบับที่ 10 (2550-2554)
    ภาครัฐบาลเริ่มอนุญาตให้ภาคเอกชนสามารถเข้ามามีบทบาทร่วมกับภาครัฐบาลมากขึ้น
    ในการร่วมลงทุนขยายระบบสาธารณูปโภคซึ่งเป็นโครงสร้างพื้นฐานในการบริหารประเทศดังกล่าว
    โดยการพัฒนาระบบสาธารณูปโภคขั้น พื้นฐานในด้านต่าง ๆ
    นั้นสามารถจำแนกได้เป็นหมวดหมู่ดังนี้ คือ การขนส่ง การพลังงาน การสื่อสาร
    ระบบน้ำประปา และระบบสาธารณูปโภค ซึ่งบริษัท ช.การช่าง จำกัด (มหาชน)
    มีความได้เปรียบในการเป็นบริษัทที่มีประสบการณ์สูงมากในด้านงานก่อสร้างประเภทสาธารณูปโภคมาเป็นระยะเวลาอันยาวนาน
    เช่น บริษัท ทางด่วนกรุงเทพ จำกัด (มหาชน) ซึ่งเป็นบริษัทที่เกี่ยวข้องของบริษัทฯ และบริษัท
    รถไฟฟ้ากรุงเทพ จำกัด (มหาชน) ซึ่งเป็นบริษัทร่วมของบริษัทฯ
    ดำเนินธุรกิจเกี่ยวกับสาธารณูปโภคประเภทการขนส่ง บริษัท ประปาปทุมธานี จำกัด และบริษัท
    น้ำประปาไทย จำกัด (มหาชน) ซึ่งเป็นบริษัทร่วมของบริษัทฯ
    ดำเนินธุรกิจเกี่ยวกับสาธารณูปโภคประเภทน้ำ บริษัท เซาท์อีสท์ เอเชีย เอนเนอร์จี จำกัด
    บริษัท ไซยะบุรี พาวเวอร์ จำกัด บริษัท บางปะอิน โคเจนเนอเรชั่น จำกัด และบริษัท
    นครราชสีมา โซล่าร์ จำกัด ซึ่งเป็นบริษัทร่วมของบริษัทฯ
    ดำเนินธุรกิจเกี่ยวกับสาธารณูปโภคพลังงาน เป็นต้น

-   งานก่อสร้างที่ไม่สามารถจัดกลุ่มได้ งานก่อสร้างอื่นๆ ที่ไม่สามารถจัดกลุ่มได้ตามที่ได้จำแนกไว้
    ดังกล่าวข้างต้น จะเป็นงานก่อสร้างที่มีขนาดกลางลงมาถึงขนาดเล็กที่บริษัท ช. การช่าง
    จำกัด (มหาชน) ได้รับความไว้วางใจให้ดำเนินงานในโครงการนั้น ทั้งนี้
    เนื่องจากผลงานและประสบการณ์ ตลอดจนคุณภาพของงานที่ประจักษ์ต่อสาธารณชนเป็นหลัก
    อาทิเช่น โครงการจ้างเหมาปรับปรุงดินระยะที่ 1 ในสนามบินสุวรรณภูมิ และโครงการ
    Ground Improvement for the 1^(st) Midfield Satellite Aprons & 3^(rd)
    Runway Project ของบริษัท ท่าอากาศยานสากลกรุงเทพแห่งใหม่ จำกัด เป็นต้น

โดยทั่วไปในการเข้าร่วมประมูลงานก่อสร้างกับหน่วยราชการต่างๆ
ผู้เข้าร่วมประมูลงานจำเป็นต้องผ่านขั้นตอนในการจดทะเบียนเป็นผู้รับเหมาที่ได้รับอนุญาตก่อนที่จะให้เข้าร่วมประมูลโครงการต่างๆ
จากหน่วยราชการนั้นได้ อาทิเช่น กรมทางหลวง กรมชลประทาน เป็นต้น
โดยการขึ้นทะเบียนผู้รับเหมาดังกล่าวจะมีการจัดระดับความสามารถของผู้รับเหมาแต่ละรายไว้
เพื่อกำหนดขนาดของโครงการที่ผู้รับเหมาแต่ละรายจะสามารถเข้าร่วมประมูลโครงการต่างๆ ได้
ซึ่งปัจจุบันบริษัทฯ ได้ทำการขึ้นทะเบียนไว้กับหลายหน่วยงาน
โดยได้รับการจัดให้อยู่ในระดับของผู้รับเหมาประเภท 1 เสมอ
ซึ่งเกณฑ์ในการจัดลำดับชั้นของการขึ้นบัญชีเป็นผู้มีคุณสมบัติเบื้องต้นในการรับจ้าง
หน่วยงานรัฐจะมีการพิจารณาถึงคุณสมบัติใน 3 ประเด็นหลัก คือ ประสบการณ์และผลงานของบริษัทฯ
ฐานะทางการเงินของบริษัทฯ และ จำนวนและคุณสมบัติของบุคลากรของบริษัทฯ ซึ่งโดยทั่วไป
หน่วยงานรัฐจะมีการจัดแบ่งลำดับชั้นของผู้มีคุณสมบัติเบื้องต้นไว้ 5 ชั้น
โดยแต่ละชั้นจะได้รับสิทธิในการเสนอราคารับงานก่อสร้างในมูลค่าที่ต่างกันไป สำหรับบริษัทฯ
ซึ่งได้รับการจัดชั้นเป็นผู้รับเหมาประเภท 1 จะมีสิทธิเข้าเสนอราคารับงานได้ทุกโครงการ
ทำให้บริษัทฯ ไม่มีข้อจำกัดในการเข้าร่วมประมูลโครงการก่อสร้างต่างๆ

3.1.2 กิจการสัมปทาน

เป็นการเข้าร่วมประมูลโครงการในลักษณะของสัมปทานจากหน่วยงานภาครัฐ
ซึ่งจะเป็นโครงการที่เกี่ยวเนื่องกับระบบสาธารณูปโภค ซึ่งได้แก่

1.  กิจการสัมปทานของ บริษัท ทางด่วนกรุงเทพ จำกัด (มหาชน) (BECL) ซึ่งเป็นโครงการแบบ
    BTO โดยลงทุนในการออกแบบ ก่อสร้างและบริหารทางพิเศษศรีรัช (ทางด่วนขั้นที่ 2)
    โดยกรรมสิทธิ์สิ่งก่อสร้างถาวรเป็นของการทางพิเศษแห่งประเทศไทย โดย BECL
    มีสิทธิในการบริหาร
    และสิทธิได้รับส่วนแบ่งรายได้ค่าผ่านทางซึ่งโครงการนี้เกิดจากการร่วมมือระหว่างภาครัฐ
    และบริษัท และบริษัทเอกชนอื่นๆ โดยมีอายุสัมปทาน 30 ปี เริ่มต้นอายุสัมปทานเมื่อวันที่ 1
    มีนาคม 2533 และ สิ้นสุดวันที่ 28 กุมภาพันธ์ 2563 โดยบริษัทสามารถต่อสัญญาสัมปทานได้อีก
    2 ครั้ง ครั้งละ 10 ปี

2.  กิจการสัมปทานของ บริษัท รถไฟฟ้ากรุงเทพ จำกัด (มหาชน) (BMCL) ซึ่งเป็นผู้ออกแบบ
    ผลิต จัดหา ติดตั้ง ทดสอบ และใช้งานอุปกรณ์งานระบบ
    และเพื่อดำเนินการและบำรุงรักษาระบบรถไฟฟ้ามหานคร สายเฉลิมรัชมงคล
    โดยเป็นโครงการแบบ AOT โดยมีการร่วมลงทุนสร้างรถไฟฟ้าใต้ดิน สายเฉลิมรัชมงคล
    ระหว่างภาครัฐ คือ การรถไฟฟ้าขนส่งมวลชนแห่งประเทศไทย (MRTA) หรือ รฟม.
    และบริษัทมีอายุสัมปทาน 25 ปี
    โดยบริษัทตกลงแบ่งรายได้จากค่าโดยสารให้แก่การรถไฟฟ้าขนส่งมวลชนแห่งประเทศไทยเป็นรายปี
    ตั้งแต่ปีที่ 11 นับจากปีที่เริ่มบริการที่ก่อให้เกิดรายได้เป็นต้นไป
    จนสิ้นสุดระยะเวลาตามสัญญาเป็นจำนวนรวมทั้งสิ้น 43,567 ล้านบาท
    และแบ่งรายได้จากการพัฒนาเชิงพาณิชย์เป็นรายปี ตลอดเวลาตามสัญญาเป็นจำนวนเงินรวม
    930 ล้านบาท และบริษัทฯ จะต้องจ่ายเงินตอบแทนจากกำไรที่เกินอัตราที่กำหนด
    และส่วนแบ่งของผลประโยชน์ที่ได้รับจากการกู้เงินได้ในอัตราดอกเบี้ยต่ำกว่าที่ระบุในสัญญา
    โดยเริ่มต้นอายุสัมปทานเมื่อบริษัทมีรายได้จากผู้โดยสารอย่างเป็นทางการ
    และจะไปสิ้นสุดอายุสัมปทานหลังจากวันเดินรถวันแรก 25 ปี

3.  กิจการสัมปทานของ บริษัท ประปาปทุมธานี จำกัด (PTW) ซึ่งเป็นโครงการแบบ BOT
    เพื่อผลิตน้ำประปาและจำหน่ายน้ำประปาทั้งหมดให้แก่ การประปาส่วนภูมิภาค
    เพื่อนำไปจำหน่ายต่อยังประชาชนในเขตพื้นที่จังหวัดปทุมธานี โครงการอายุสัมปทาน 25 ปี
    โดยตามสัญญามีการกำหนดปริมาณน้ำขั้นต่ำที่การประปาส่วนภูมิภาคจะต้องรับซื้อจากบริษัทคือ
    140,000 ลูกบาศก์เมตรต่อวัน และจะปรับเพิ่มปริมาณขั้นต่ำขึ้นเป็น 288,000 ลูกบาศก์เมตร
    ต่อวัน ตามความต้องการใช้น้ำในเขตปทุมธานี
    ซึ่งการประปาส่วนภูมิภาคจะเป็นผู้แจ้งให้บริษัททราบ และเมื่อสิ้นสุดอายุสัมปทาน บริษัทฯ
    ต้องทำการโอนสินทรัพย์ในการผลิตน้ำประปาทั้งหมดให้เป็นกรรมสิทธิ์ของการประปาส่วนภูมิภาคทำการดำเนินการผลิตน้ำประปาต่อไป
    อายุสัมปทานเริ่มต้นเมื่อวันที่ 15 ตุลาคม 2541 และจะสิ้นสุดในวันที่ 15 ตุลาคม 2566
    เมื่อสิ้นสุดสัญญา บริษัทฯ สามารถต่ออายุสัญญาใหม่ได้

4.  กิจการสัมปทาน บริษัท น้ำประปาไทย จำกัด (มหาชน) (TTW) ซึ่งเป็นโครงการแบบ BOO
    เพื่อผลิตน้ำประปาและจำหน่ายให้แก่การประปาส่วนภูมิภาคในเขตพื้นที่จังหวัดนครปฐม
    และจังหวัดสมุทรสาคร โดยเป็นการร่วมลงทุนระหว่างบริษัท และบริษัท เธมส์ วอเตอร์
    อินเตอร์เนชั่นแนล (ประเทศไทย) จำกัด อายุสัมปทาน 30 ปี
    โดยปริมาณน้ำขั้นต่ำที่การประปาส่วนภูมิภาคจะรับซื้อระยะแรกจำนวน 200,000
    ลูกบาศก์เมตรต่อวัน เริ่มตั้งแต่วันที่ 21 กรกฎาคม 2547 และจะเพิ่มปริมาณรับซื้อน้ำขั้นต่ำเป็น
    250,000 ลูกบาศก์เมตรต่อวันภายในระยะเวลา 2 ปี นับจากวันเริ่มซื้อน้ำประปา
    และจะเพิ่มปริมาณรับซื้อน้ำขั้นต่ำเป็น 300,000 ลูกบาศก์เมตรต่อวันภายในระยะเวลา 4 ปี
    นับจากวันเริ่มซื้อน้ำประปา
    และเมื่อสิ้นสุดสัญญาสัมปทานบริษัทไม่ต้องโอนระบบผลิตน้ำประปาและระบบจ่ายน้ำประปาให้แก่การประปาส่วนภูมิภาค
    อายุสัมปทานเริ่มต้นเมื่อวันที่ 21 กรกฎาคม 2547 และ สิ้นสุดวันที่ 21 กรกฎาคม 2577

5.  กิจการสัมปทาน บริษัท เซาท์อีสท์ เอเชีย เอนเนอร์จี จำกัด (SEAN) ซึ่งเป็นโครงการแบบ
    BOT โครงการออกแบบ พัฒนา ก่อสร้างและดำเนินการโครงการโรงไฟฟ้าพลังน้ำ-น้ำงึม 2
    เพื่อการผลิตไฟฟ้าและจำหน่ายให้แก่การไฟฟ้าฝ่ายผลิตแห่งประเทศไทย
    เพื่อนำไปจำหน่ายต่อประชาชนในประเทศไทย อายุสัมปทาน 25 ปี
    โดยมีเงื่อนไขของสัญญาการซื้อพลังงานไฟฟ้าจากการไฟฟ้าฝ่ายผลิตประมาณ 2,300 GWh.
    ต่อปี และเมื่อสิ้นสุดอายุสัมปทานบริษัทฯ
    ต้องทำการโอนสินทรัพย์ในการผลิตไฟฟ้าทั้งหมดให้เป็นกรรมสิทธิ์ของรัฐบาลแห่ง สปป.
    ลาวเพื่อทำการดำเนินการผลิตไฟฟ้าต่อไป อายุสัมปทานเริ่มต้นเมื่อวันที่ 1 มกราคม 2580
    และจะสิ้นสุดในวันที่ 31 ธันวาคม 2581 เมื่อสิ้นสุดสัญญาบริษัทฯ สามารถต่ออายุสัญญาใหม่ได้

6.  กิจการสัมปทาน บริษัท บางปะอิน โคเจนเนอเรชั่น จำกัด ซึ่งเป็นโครงการแบบ BOO
    โครงการออกแบบ พัฒนา ก่อสร้างและดำเนินการโครงการผู้ผลิตไฟฟ้ารายเล็ก (SPP)
    ขนาดกำลังการผลิต 120MW ระบบ Cogeneration
    เพื่อการผลิตไฟฟ้าและไอน้ำจำหน่ายให้แก่การไฟฟ้าฝ่ายผลิตแห่งประเทศไทยและผู้ประกอบการอุตสาหกรรมในนิคมอุตสาหกรรมบางปะอิน
    อายุสัมปทาน 25 ปี
    โดยมีเงื่อนไขของสัญญาการซื้อพลังงานไฟฟ้าจากการไฟฟ้าฝ่ายผลิตสูงสุดประมาณ 90 MW ต่อปี
    และเมื่อสิ้นสุดอายุสัมปทาน บริษัทฯ
    ไม่ต้องโอนสินทรัพย์ในการผลิตไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย
    อยู่ระหว่างการรอลงนามกับการไฟฟ้าฝ่ายผลิตแห่งประเทศไทย

7.  กิจการสัมปทาน บริษัท ไซยะบุรี พาวเวอร์ จำกัด ซึ่งเป็นโครงการแบบ BOT
    โครงการออกแบบ พัฒนา ก่อสร้างและดำเนินการโครงการโรงไฟฟ้าพลังน้ำไซยะบุรี
    เพื่อการผลิตไฟฟ้าและจำหน่ายให้แก่การไฟฟ้าฝ่ายผลิตแห่งประเทศไทย
    เพื่อนำไปจำหน่ายต่อประชาชนในประเทศไทย อายุสัมปทาน 29
    ปีนับจากวันเปิดดำเนินการขายไฟฟ้าเชิงพาณิชย์
    โดยมีเงื่อนไขของสัญญาการซื้อพลังงานไฟฟ้ากับการไฟฟ้าฝ่ายผลิตแห่งประเทศไทยประมาณ
    7,070 GWh. ต่อปีหรือที่กำลังการผลิต 1,220 เมกะวัตต์
    และสัญญาการซื้อพลังงานไฟฟ้ากับรัฐวิสาหกิจไฟฟ้าลาวประมาณ 300 GWh.
    ต่อปีหรือที่กำลังการผลิต 60 เมกะวัตต์ และเมื่อสิ้นสุดอายุสัมปทานบริษัทฯ
    ต้องทำการโอนสินทรัพย์ในการผลิตไฟฟ้าทั้งหมดให้เป็นกรรมสิทธิ์ของรัฐบาลแห่ง สปป.
    ลาวเพื่อทำการดำเนินการผลิตไฟฟ้าต่อไป อายุสัมปทานเริ่มต้นเมื่อวันที่ 1 มกราคม 2562
    และจะสิ้นสุดในวันที่ 31 ธันวาคม 2590 เมื่อสิ้นสุดสัญญาบริษัทฯ สามารถต่ออายุสัญญาใหม่ได้

8.  กิจการสัมปทาน บริษัท นครราชสีมา โซล่าร์ จำกัด ซึ่งเป็นโครงการแบบ BOO
    โครงการออกแบบ พัฒนา
    ก่อสร้างและดำเนินการโครงการธุรกิจผลิตไฟฟ้าจากพลังงานแสงอาทิตย์ ขนาดกำลังผลิต 6
    MW เพื่อผลิตกระแสไฟฟ้า และโอนจำหน่ายให้กฟผ. อายุสัมปทาน 25 ปี
    โดยมีเงื่อนไขของสัญญาการซื้อพลังงานไฟฟ้าจากการไฟฟ้าฝ่ายผลิตสูงสุดประมาณ 6 MW ต่อปี
    และเมื่อสิ้นสุดอายุสัมปทานบริษัทฯ
    ไม่ต้องโอนสินทรัพย์ในการผลิตไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย
    อยู่ระหว่างการรอลงนามกับการไฟฟ้าฝ่ายผลิตแห่งประเทศไทย

3.1.3 กิจการผลิตผลิตภัณฑ์คอนกรีต และวัสดุก่อสร้าง

มีการตั้งโรงงานผลิตผลิตภัณฑ์คอนกรีตอัดแรง การตั้งแพลนท์คอนกรีต
โดยมีวัตถุประสงค์หลักเพื่อสนับสนุนโครงการก่อสร้างของบริษัท
และจำหน่ายให้แก่บุคคลภายนอกบางส่วน ผลิตภัณฑ์คอนกรีตของบริษัทย่อย ประกอบด้วย เสาคอนกรีต
อัดแรง คานคอนกรีตอัดแรง คอนกรีตผสมเสร็จ ยางแอสฟัลท์ ยางมะตอย ลวดเหล็กกล้า ฯลฯ
ซึ่งดำเนินการโดยบริษัทย่อยของบริษัท อาทิเช่น บริษัท คอนสตรัคชั่น แมททีเรียล ซัพพลาย จำกัด

 3.2 การตลาดและการแข่งขัน

เนื่องจากราคาน้ำมันดิบในตลาดโลกปรับตัวสูงขึ้นอย่างต่อเนื่อง
และได้มีตัวขับเคลื่อนทางเศรษฐกิจที่สำคัญในปีนี้คือ
การลงทุนภาครัฐและเอกชนเนื่องจากมีการเลือกตั้งรัฐบาลใหม่ที่มาจากการเลือกตั้ง
โดยคาดว่าการลงทุนทั้งภาครัฐและเอกชนจะขยายตัว ตามลำดับ
บริษัทมีศักยภาพและความพร้อมเข้าไปรับโครงการก่อสร้างที่มีมูลค่าสูงของภาครัฐได้อย่างต่อเนื่อง
บริษัทจึงได้กำหนดนโยบายและกลยุทธ์เพื่อเพิ่มความสามารถในการแข่งขันดังต่อไปนี้ คือ

3.2.1 นโยบายและลักษณะการตลาดของผลิตภัณฑ์หรือบริการที่สำคัญ

 ก. กลยุทธ์ทางการแข่งขัน

-   การใช้เทคโนโลยีการก่อสร้างที่ทันสมัยและมีประสิทธิภาพสูง
    ปัจจุบันเทคนิคการก่อสร้างได้พัฒนาไปอย่างก้าวไกล
    ทำให้การเลือกใช้เทคโนโลยีที่เหมาะสมจะสามารถช่วยประหยัดเวลา ลดต้นทุนการผลิต
    ตลอดจนสามารถควบคุมประสิทธิภาพของผลงานให้ได้คุณภาพได้เป็นอย่างดี
    บริษัทยังสามารถเลือกใช้เทคโนโลยีที่เหมาะสม ทันสมัยและมีความปลอดภัย
    ประกอบกับการทำงานอย่างมีประสบการณ์ของบริษัททำให้บริษัทสามารถลดต้นทุนการผลิตและเพิ่มผลกำไรให้สูงขึ้น
    เช่น การก่อสร้างโครงการทางด่วน และทางยกระดับ บริษัทฯ
    ได้นำเทคโนโลยีระบบหล่อชิ้นส่วนสะพานสำเร็จรูปจากต่างประเทศ อาทิเช่น เยอรมัน
    สหรัฐอเมริกา เป็นต้น

-   การบริหารโครงสร้างรายได้ที่เหมาะสม
    บริษัทมีนโยบายที่จะบริหารโครงสร้างรายได้ของบริษัทตลอดจนบริษัทในเครือให้สอดคล้องกับการผันแปรของสภาวะเศรษฐกิจ
    จากการที่ลักษณะของงานก่อสร้างภาครัฐบาลและเอกชนมักจะขยายตัวในอัตราที่ผกผัน
    กล่าวคือในช่วงที่เศรษฐกิจขยายตัวสูงและความต้องการก่อสร้างภาคเอกชนมีสูงนั้น
    รัฐบาลจะพยายามชะลอตัวอัตราเงินเฟ้อด้วยการจำกัดรายจ่ายของหน่วยงานราชการและในช่วงที่เศรษฐกิจตกต่ำรัฐบาลก็จะเพิ่มค่าใช้จ่ายเงินงบประมาณเพื่อกระตุ้นเศรษฐกิจให้ขยายตัว
    บริษัทจึงมีนโยบายที่จะมุ่งเน้นงานก่อสร้างแต่ละประเภทให้สอดคล้องกับสภาวะเศรษฐกิจโดยในด้านการรับเหมาก่อสร้าง
    บริษัท ช.การช่าง จำกัด (มหาชน) จะเน้นโครงการของภาครัฐบาลและเอกชนขนาดใหญ่
    ส่วนบริษัทในเครือจะเน้นงานโครงการของภาครัฐบาลและเอกชนขนาดกลางถึงขนาดเล็ก
    สำหรับกิจการร่วมค้าจะเน้นรับงานก่อสร้างโครงการขนาดใหญ่ของภาครัฐที่จำเป็นต้องใช้เทคโนโลยีในการก่อสร้างชั้นสูง
    นอกจากนี้ บริษัท ช.การช่าง จำกัด (มหาชน)
    มีการลงทุนเพิ่มเติมในโครงการสัมปทานสาธารณูปโภคขั้นพื้นฐาน เช่น บริษัท น้ำประปาไทย
    จำกัด (มหาชน) บริษัท ประปาปทุมธานี จำกัด บริษัท รถไฟฟ้ากรุงเทพ จำกัด (มหาชน)
    บริษัท ทางด่วนกรุงเทพ จำกัด (มหาชน) บริษัท เซาท์อีสท์ เอเชีย เอนเนอร์จี จำกัด บริษัท
    ไซยะบุรี พาวเวอร์ จำกัด บริษัท บางปะอิน โคเจนเนอเรชั่น จำกัด และบริษัท นครราชสีมา
    โซล่าร์ จำกัด ซึ่งบริษัทจะได้รับเงินปันผลจากบริษัทสัมปทานเหล่านี้
    มีส่วนช่วยให้บริษัทได้ลดความเสี่ยงจากการผันแปรของสภาวะเศรษฐกิจจากการที่ลักษณะของงานก่อสร้างภาครัฐบาลและเอกชนมักจะขยายตัวในอัตราที่ผกผันจากการพึ่งพาธุรกิจรับเหมาก่อสร้างเพียงอย่างเดียว
    และทำให้รายได้ของบริษัทมีความสม่ำเสมอมากขึ้น

-   การให้บริการที่ให้ประโยชน์สูงสุดแก่ลูกค้า บริษัทส่งเสริมนโยบายด้านพัฒนาในภาคบุคลากร
    และทีมงาน รวมทั้งการศึกษาค้นคว้า
    วิจัยทางด้านเทคโนโลยีที่ทันสมัยอย่างสม่ำเสมอมาโดยตลอด
    เพื่อให้ได้มาซึ่งระบบการดำเนินงานและการบริหารจัดการที่ปลอดภัยตลอดจนมีประสิทธิภาพในการทำงานสูงสุด
    เพื่อตอบสนองและสร้างประโยชน์แก่ลูกค้าทั้งในด้านคุณภาพและการให้บริการที่เป็นที่พอใจ
    รวมถึงการทำงานให้แล้วเสร็จตามเป้าหมายที่กำหนด
    บริษัทส่งเสริมนโยบายด้านพัฒนาในภาคบุคลากร และทีมงาน รวมทั้งการศึกษาค้นคว้า
    วิจัยทางด้านเทคโนโลยีที่ทันสมัยอย่างสม่ำเสมอมาโดยตลอด
    เพื่อให้ได้มาซึ่งระบบการดำเนินงานและการบริหารจัดการที่ปลอดภัยตลอดจนมีประสิทธิภาพในการทำงานสูงสุด
    เพื่อตอบสนองและสร้างประโยชน์แก่ลูกค้าทั้งในด้านคุณภาพและการให้บริการที่เป็นที่พอใจ
    รวมถึงการทำงานให้แล้วเสร็จตามเป้าหมายที่กำหนด

-   การพัฒนาระบบบริหารและคุณภาพบุคลากรอย่างสม่ำเสมอ
    บริษัทเน้นนโยบายด้านการพัฒนาบุคลากร และวิธีการบริหารที่จะปรับปรุงโครงสร้าง
    และวิธีการทำงานให้คล่องตัว และยืดหยุ่นเพียงพอ
    ที่จะตอบสนองกับสภาวะเศรษฐกิจที่เปลี่ยนแปลงอยู่ตลอดเวลา
    และเปิดโอกาสในการแลกเปลี่ยนเทคโนโลยีในระดับสูงจากบริษัทร่วมทุนต่างชาติ
    เพื่อให้การบริหารงานคล่องตัวและพัฒนาบุคลากรให้มีความรู้ความสามารถมากขึ้น

  ข. ลักษณะของลูกค้าและความสัมพันธ์ระหว่างลูกค้ากับบริษัท และบริษัทย่อย

ฐานลูกค้าของบริษัท และบริษัทย่อย งานก่อสร้าง แบ่งลูกค้าออกเป็น 2 กลุ่ม คือ
หน่วยงานราชการหรือรัฐวิสาหกิจและภาคเอกชน
ลักษณะลูกค้าของบริษัทไม่สามารถแบ่งสัดส่วนได้อย่างแน่นอน
เนื่องจากประเภทของลูกค้าจะแตกต่างกันไปตามช่วงเวลาและประเภทของโครงการ ทั้งนี้
บริษัทมิได้ขึ้นอยู่กับกลุ่มลูกค้ากลุ่มใดเป็นพิเศษ แต่ทั้งนี้
จากโครงการในอดีตที่ผ่านมาลูกค้าโดยส่วนใหญ่ของบริษัทจะเป็นหน่วยงานราชการและรัฐวิสาหกิจภายในประเทศ
และในช่วงปีที่ผ่านมาบริษัทได้เข้าไปรับโครงการก่อสร้างในบริเวณประเทศเพื่อนบ้าน
เพื่อที่จะขยายการลงทุนไปในโครงการต่างประเทศที่กำลังจะเกิดขึ้นซึ่งส่วนมากจะเป็นโครงการขนาดใหญ่และมีเม็ดเงินลงทุนสูงซึ่งทางบริษัทมีศักยภาพเพียงพอที่จะไปรับโครงการเหล่านั้น
นอกจากนี้บริษัท บริษัทย่อยและบริษัทร่วมมีความสัมพันธ์อันดีกับลูกค้ามาโดยตลอด
ในการเข้าไปดำเนินการก่อสร้างโครงการขนาดใหญ่ไม่ว่าจะเป็นของภาครัฐหรือเอกชน
ทำให้ลูกค้าของบริษัทขยายตัวเพิ่มขึ้น อย่างมาก สำหรับกลุ่มเป้าหมายของบริษัท
และบริษัทย่อยในปัจจุบันจะเป็นกลุ่มลูกค้าประเภทหน่วยงานราชการ, รัฐวิสาหกิจ
และเอกชนขนาดใหญ่ ในปี 2553 โครงสร้างรายได้ในอนาคตสำหรับงานในมือของกลุ่มบริษัทฯ
กว่าร้อยละ 88.19 เป็นงานของภาครัฐบาล
โดยทั้งนี้งานของภาคเอกชนจะเป็นงานต่อเนื่องของการดำเนินงานสัมปทานจากภาครัฐ

  สรุปลูกค้ารายใหญ่ 11 รายแรก ณ วันที่ 31 ธันวาคม 2553

  ---------- ----------------------------------------- -------------------------------
  ชื่อผู้ว่าจ้าง                                             % ของยอดรายได้จากงานรับเหมาก่อสร้าง

  1          บริษัทไซยะบุรี พาวเวอร์ จำกัด                   27.82

  2          การรถไฟฟ้าขนส่งมวลชนแห่งประเทศไทย            23.36

  3          บริษัท เซาท์อีสท์ เอเซีย เอนเนอร์จี จำกัด          14.29

  4          กรุงเทพมหานคร                              10.54

  5          บริษัท น้ำประปาไทย จำกัด (มหาชน)              3.02

  6          กรมทางหลวง                                2.94

  7          บริษัท ทางด่วนกรุงเทพ จำกัด (มหาชน)            1.24

  8          กรมชลประทาน                               0.98

  9          การทางพิเศษแห่งประเทศไทย                    0.52

  10         โรงพยาบาลรามาธิบดี                          0.18

  11         อื่น ๆ                                      15.11

             รวม                                       100.00%
  ---------- ----------------------------------------- -------------------------------

-   กิจการสัมปทาน
    จะขึ้นอยู่กับสัญญาสัมปทานของบริษัทร่วมและกิจการร่วมค้าสำหรับสัญญาสัมปทานของบริษัท
    น้ำประปาไทย จำกัด (มหาชน) และ บริษัท ประปาปทุมธานี จำกัด นั้น
    ลูกค้าคือการประปาส่วนภูมิภาคซึ่งเป็นหน่วยงานของรัฐบาล สำหรับสัมปทานของ บริษัท
    รถไฟฟ้ากรุงเทพ จำกัด (มหาชน) และบริษัท ทางด่วนกรุงเทพ จำกัด (มหาชน)
    กลุ่มลูกค้าคือประชาชนผู้ใช้บริการ สำหรับสัญญาสัมปทานของ บริษัท เซาท์อีสท์ เอเชีย
    เอนเนอร์จี จำกัด บริษัท ไซยะบุรี พาวเวอร์ จำกัด บริษัท บางปะอิน โคเจนเนอเรชั่น
    จำกัด และบริษัท นคราชสีมา โซล่าร์ จำกัด ลูกค้าคือการไฟฟ้าฝ่ายผลิตแห่งประเทศไทย

-   การผลิตและจำหน่ายวัสดุก่อสร้าง
    เนื่องจากกิจการดังกล่าวจัดตั้งขึ้นเพื่อวัตถุประสงค์ให้เป็นหน่วยงานสนับสนุนในด้านวัตถุดิบแก่บริษัทในเครือ
    ดังนั้นจึงไม่มีการกำหนดกลยุทธ์การแข่งขันแต่อย่างใด
    อย่างไรก็ตามบริษัทอยู่ระหว่างการพิจารณาปรับกลยุทธ์การบริหารเพื่อเพิ่มช่องทางในการจำหน่ายในอนาคต

ค. การจำหน่ายและช่องทางการจำหน่าย 

ธุรกิจรับเหมาก่อสร้างเป็นธุรกิจที่ต้องเข้าหาลูกค้าโดยตรงเป็นหลัก บริษัทมีสายงานพัฒนาธุรกิจ (Business Development Department) เป็นผู้ดูแลและรับผิดชอบหลักในการดูแล โดยติดตามหาข้อมูลและรายละเอียดของแผนการลงทุนโครงการที่กำลังจะเกิดขึ้นของภาครัฐและเอกชน โดยมีการวางแผนและกำหนดกลยุทธ์ในการเข้าถึงข้อมูลของกลุ่มเป้าหมายและคู่แข่งขันในธุรกิจรวมทั้งการสร้างสัมพันธ์ที่ดีกับหน่วยงานราชการและเอกชน จากการที่บริษัทเน้นการประมูลโครงการก่อสร้างและสัมปทานจากหน่วยงานของภาครัฐ โดยบริษัทเป็นทั้งผู้รับเหมาก่อสร้างโดยตรง (Main Contractor) หรือ ผู้รับเหมาช่วง (Sub- Contractor) รวมถึงผลงานในอดีตของบริษัท ที่ได้คุณภาพเป็นที่ยอมรับและสร้างความพึงพอใจให้ลูกค้า จึงเป็นช่องทางที่จะเข้าถึงและได้รับการยอมรับจากลูกค้าทุกกลุ่มเป้าหมายที่บริษัทได้เข้าร่วมประมูลโครงการ และในบางโครงการก็ได้รับการแนะนำจากลูกค้าเดิมของบริษัท

2.  สภาพการแข่งขันในอุตสาหกรรมก่อสร้าง

1.  สภาพขนาดแนวโน้มการเจริญเติบโตและการพัฒนาของภาวะอุตสาหกรรมก่อสร้าง

อุตสาหกรรมก่อสร้างในปี 2553 ขยายตัวได้ดีในช่วงครึ่งปีแรก
แม้ว่ามีปัจจัยลบจากสถานการณ์ความไม่สงบทางการเมืองเกิดขึ้น
แต่ในช่วงครึ่งปีหลังการก่อสร้างเริ่มชะลอตัวชัดเจน
อันเป็นผลต่อเนื่องจากการเกิดภาวะน้ำท่วมที่เกิดขึ้นในอีกหลายจังหวัด
ทั้งนี้ศูนย์วิจัยกสิกรคาดว่าอุตสาหกรรมก่อสร้างในปี 2554
ได้รับปัจจัยหนุนสำคัญจากโครงการลงทุนขนาดใหญ่ของภาครัฐภายใต้แผนปฎิบัติการไทยเข้มแข็ง
2555 และการลงทุนอื่นๆ ภายใต้กรอบงบประมาณเพื่อการลงทุนประมาณ 3.44 แสนล้านบาท
เพิ่มขึ้นจากปี 2553 กว่าร้อยละ 60 โดยหลายโครงการมีความคืบหน้ามากขึ้น
และอาจมีการก่อสร้างในช่วงเวลาเดียวกันหลายโครงการ อาทิโครงการรถไฟฟ้าสายสีแดง
(บางซื่อ-ตลิ่งชัน) สายสีม่วง (บางใหญ่-บางซื่อ) และสายสีน้ำเงิน (บางซื่อ-ท่าพระ
และหัวลำโพง-บางแค) ซึ่งโครงการจะก่อสร้างต่อเนื่องจากปี 2553 ขณะที่สายสีแดง
(บางซื่อ-รังสิต) อาจเริ่มก่อสร้างได้ในช่วงปลายปี 2554
นอกจากนี้ยังมีโครงการก่อสร้างรถไฟทางคู่ และการปรับปรุงทางรถไฟ
ซึ่งเป็นส่วนหนึ่งของแผนการลงทุนด้านโครงสร้างพื้นฐานของการรถไฟแห่งประเทศไทย (รฟท.)
ระยะเร่งด่วน พ.ศ. 2553-2557 ซึ่งมีความพร้อมจะดำเนินการได้ทันทีวงเงินรวมกว่า
8.75หมื่นล้านบาท นอกจากนี้ยังมีโครงการลงทุนอื่นๆ อีกจำนวนหนึ่งจากวงเงินงบประมาณปี 2554
เช่นการก่อสร้างและปรับปรุงถนนของกรมทางหลวงและกรมทางหลวงชนบทรวมกันกว่า 6.5
หมื่นล้านบาท และโครงการเกี่ยวกับการบริหารจัดการน้ำรวมกว่า 3.2 หมื่นล้านบาท
อีกทั้งในช่วงต้นปี 2554
ยังจะมีงบประมาณเพื่อการฟื้นฟูโครงสร้างพื้นฐานและสาธารณูปโภคที่ได้รับความเสียหายจากน้ำท่วม
นอกจากนี้โครงการพื้นฐานขนาดใหญ่ของรัฐบาลหลายโครงการที่อยู่ระหว่างการศึกษาก็มีความคืบหน้าเป็นลำดับเช่น
โครงการก่อสร้างรถไฟฟ้าสายสีเขียวทั้งสองสาย โครงการก่อสร้างรัฐสภาแห่งใหม่
ท่าอากาศยานสุวรรณภูมิเฟส 2 รถไฟฟ้าขนส่งมวลชนรางเดียว (Mono Rail)
รวมทั้งโครงการรถไฟทางคู่อีก 5 สายเป็นต้น
ซึ่งเป็นสัญญาณบวกต่อปริมาณงานก่อสร้างที่จะเกิดขึ้นในระยะข้างหน้ารวมทั้งเป็นการกระตุ้นตลาดธุรกิจก่อสร้างให้กลับมาคึกคักได้อีกครั้ง
รวมทั้งการลงทุนของภาคเอกชนเพื่อขยายกำลังการผลิตในอุตสาหกรรมการส่งออก
รวมถึงการเดินหน้าโครงการมาบตาพุด สภาวะของอุตสาหกรรมก่อสร้างในอนาคต
คาดว่าอัตราการขยายตัวของอุตสาหกรรมก่อสร้างอาจจะสูงมากขึ้น แต่อย่างไรก็ตาม
บริษัทได้มีการปรับกลยุทธ์การแข่งขันเพื่อหลีกเลี่ยงการแข่งขันทางด้านราคา
โดยมุ่งเน้นทางด้านการพัฒนาทางด้านคุณภาพงานและบริการเพื่อสร้างความพอใจและความเชื่อมั่น
เพื่อให้ได้การยอมรับจากลูกค้าเป็นสำคัญ
อีกทั้งบริษัทอยู่ระหว่างการดำเนินการขยายการลงทุนไปยังต่างประเทศ
ซึ่งนโยบายการลงทุนในต่างประเทศนั้น บริษัทจะเน้นในด้านการประมูลงานก่อสร้าง
Infrastructure Development ในรูปแบบต่างๆ ซึ่งอาจเป็นผู้รับเหมารายเดียวหรือเป็น
Joint Venture ก็ได้ตามเงื่อนไขของโครงการนั้นๆ โดยบริษัทจะเน้นโครงการในแถบโซนเอเซีย

  ข. โครงสร้างของอุตสาหกรรมเกี่ยวกับภาวะการแข่งขันภายในอุตสาหกรรม

ผู้ประกอบธุรกิจรับเหมาก่อสร้างโดยทั่วไปพอจะแบ่งได้ 3 กลุ่ม คือ

1)  ผู้ประกอบการขนาดกลางและขนาดเล็ก
    ผู้ประกอบการในกลุ่มนี้จะมีศักยภาพในการรับงานโครงการก่อสร้างที่มีมูลค่างานไม่สูงมาก
    ส่วนใหญ่จะเป็นงานภาคเอกชนหรือโครงการขนาดเล็กของภาครัฐที่ใช้เทคโนโลยีและเงินลงทุนไม่สูงมาก
    ในกลุ่มนี้จะมีผู้รับเหมาเป็นจำนวนมากและมีอัตราการแข่งขันทางด้านราคาที่ค่อนข้างสูง
    และได้รับผลกระทบจากการผันแปรในธุรกิจด้านนี้ค่อนข้างสูง

2)  ผู้ประกอบการขนาดใหญ่ ผู้ประกอบการในกลุ่มนี้มีเป้าหมายในการรับงาน
    โครงการที่มีขนาดใหญ่และมีเทคโนโลยีในการก่อสร้างค่อนข้างสูงทั้งภาครัฐและเอกชนโดยมีศักยภาพในการทำงานของลักษณะงานในโครงการดังกล่าวหลายประเภท
    บางรายมีบริษัทในเครือเป็นผู้ผลิตวัสดุในการก่อสร้างขึ้นมาใช้ในโครงการเอง
    มีความพร้อมในด้านความรู้ความสามารถและประสบการณ์ของบุคลากรในลักษณะงานที่หลากหลายและมีความเชี่ยวชาญในวิชาชีพค่อนข้างสูง
    รวมถึงคุณภาพของเครื่องมือ เครื่องจักรที่ใช้ ผู้ประกอบการในกลุ่มนี้มีไม่มากนัก
    มีการแข่งขันในระดับปานกลาง
    บางรายออกไปรับงานในต่างประเทศรวมถึงการลงทุนสร้างงานในลักษณะสัมปทานโครงการ
    สำหรับผู้ประกอบการในกลุ่มนี้ ปัจจุบัน ได้แก่

+-------------------------------------+---+---------------+---+---------------+
| บริษัท                                |   | ณ วันที่ 31      |   |               |
|                                     |   | ธันวาคม 2553   |   |               |
|                                     |   | (หน่วย :       |   |               |
|                                     |   | ล้านบาท)       |   |               |
|                                     |   |               |   |               |
|                                     |   | (งบกา         |   |               |
|                                     |   | รเงินรวมสำหรับปี |   |               |
|                                     |   | 2553)         |   |               |
+-------------------------------------+---+---------------+---+---------------+
|                                     | ส |               | ร |               |
|                                     | ิน |               | า |               |
|                                     | ท |               | ย |               |
|                                     | ร |               | ไ |               |
|                                     | ัพ |               | ด |               |
|                                     | ย |               | ้ร |               |
|                                     | ์ร |               | ว |               |
|                                     | ว |               | ม |               |
|                                     | ม |               |   |               |
+-------------------------------------+---+---------------+---+---------------+
| 1. บริษัท อิตาเลียนไทย ดีเวล๊อปเมนท์ จำกัด  |   | 50,825.85     |   | 39,147.39     |
| (มหาชน)                             |   |               |   |               |
+-------------------------------------+---+---------------+---+---------------+
| 2. บริษัท ช.การช่าง จำกัด (มหาชน)       |   | 30,469.99     |   | 9,893.84      |
+-------------------------------------+---+---------------+---+---------------+
| 3. บริษัท ซิโนไทย เอ็นจิเนียริ่ง แอนด์       |   | 10,208.13     |   | 9,361.04      |
| คอนสตรัคชั่น จำกัด (มหาชน)              |   |               |   |               |
+-------------------------------------+---+---------------+---+---------------+

3)  ผู้ประกอบการจากต่างประเทศ
    ผู้ประกอบการในกลุ่มนี้จะเป็นบริษัทขนาดใหญ่ในกลุ่มประเทศที่มีเทคโนโลยีชั้นสูง
    ส่วนใหญ่จะเป็นบริษัทจากประเทศญี่ปุ่น จีนและยุโรป อาทิเช่น บริษัท คาจิม่า บริษัท โอบายาชิ
    บริษัท กูมาไก บริษัท Siemens บริษัท Bilfinger บริษัท China State
    ซึ่งลักษณะในการดำเนินธุรกิจของบริษัทเหล่านี้จะเน้นรับโครงการขนาดใหญ่และมีเทคโนโลยีในการก่อสร้างค่อนข้างสูง
    โดยร่วมกับบริษัทขนาดใหญ่ในประเทศไทย
    โดยที่ลักษณะความร่วมมือดังกล่าวไม่มีความแน่นอนเฉพาะเจาะจงเป็นพันธมิตรในการดำเนินธุรกิจที่ถาวร
    หากแต่จะมีการเลือกร่วมมือกันเป็นรายโครงการไป

3.3 การจัดหาผลิตภัณฑ์และบริการ

1.  วัสดุก่อสร้าง

1.  วัสดุก่อสร้างที่ผลิตภายในประเทศ วัสดุที่สำคัญ ได้แก่ ปูนซีเมนต์, เหล็กเส้น, เหล็กรูปพรรณ,
    หิน, ทราย เป็นต้น ส่วนวัสดุในงานสถาปัตยกรรม อาทิเช่น สุขภัณฑ์, กระเบื้องเซรามิค,
    แกรนิต, ฝ้าเพดานและผนัง, ประตูหน้าต่างเหล็กกระจก, ประตูหน้าต่างอลูมิเนียม,
    ประตูหน้าต่างไม้, PVC พร้อมอุปกรณ์ ซึ่งระบุอยู่ในรายละเอียดในสัญญาก่อสร้าง
    และยึดถือมาตรฐาน มอก. ของเจ้าของงาน โดยมิได้ผูกขาดกับตัวแทนจำหน่ายรายใดรายหนึ่ง
    เพราะตามขั้นตอนของการจัดซื้อจะต้องเช็คราคา คุณภาพ การส่งสินค้า
    และความน่าเชื่อถืออยู่เสมอ เพื่อให้ได้ตัวแทนจำหน่ายที่ดีที่สุดทั้งด้านราคาและบริการ
    ทางบริษัท ฯ จะมีการประเมินตัวแทนจำหน่ายอย่างน้อยปีละ 2 ครั้ง
    ในการสั่งซื้อและสั่งจ้างแต่ละครั้ง ต้องผ่านการอนุมัติเห็นชอบของเจ้าของงานและผู้ควบคุมงาน
    ทางบริษัทฯ ยังต้องมีการทำสัญญาจัดซื้อจัดจ้าง เพื่อให้ได้เงื่อนไขที่ดีที่สุด
    และสามารถยืนราคาจนจบโครงการ
    ส่วนการบริการต้องรับผิดชอบคุณภาพสินค้าและบริการเป็นเวลาอย่างน้อย 2 ปี
    หรือตามสัญญาที่มีต่อเจ้าของงาน

2.  วัสดุก่อสร้างที่ต้องสั่งจากต่างประเทศสำหรับวัสดุประเภทนี้บริษัทจะสั่งผ่านตัวแทนจำหน่ายภายในประเทศ
    โดยคำนึงถึงบริการหลังการขายและประสบการณ์ของตัวแทน
    ในกรณีที่ต้องสั่งซื้อโดยตรงจากต่างประเทศ บริษัทฯ ก็จะดำเนินการเปิด L/C
    ซึ่งวัสดุจากต่างประเทศจะต้องได้มาตรฐาน ตามข้อกำหนดของเจ้าของงาน เช่น ASTM, BS,
    JIS, API เป็นต้น ทั้งนี้การเปิด L/C ต้องระบุเงื่อนไขที่รัดกุมและบริหารความเสี่ยงให้ดีที่สุด

จากสถานการณ์เศรษฐกิจการก่อสร้างที่ดีขึ้นตั้งแต่ปี 2553 งานก่อสร้างมีมากขึ้นตามลำดับ อาทิเช่น
งานก่อสร้างรถไฟฟ้าสายสีม่วง, สายสีแดง และสายสีน้ำเงิน การลงทุนในอสังหาริมทรัพย์
โดยภาพรวม ทิศทางเศรษฐกิจในปี 2554 ยังมีปัจจัยเสี่ยงที่สำคัญ คือ
ทิศทางการฟื้นตัวของเศรษฐกิจโลกที่เปราะบาง และทิศทางอัตราแลกเปลี่ยนจะมีความผันผวนสูง
ขณะที่ต้นทุนการดำเนินธุรกิจมีแนวโน้มปรับตัวสูงขึ้นตามภาวะราคาสินค้าโภคภัณฑ์ อัตราดอกเบี้ย
ราคาน้ำมันและค่าจ้างแรงงาน ซึ่งเป็นสิ่งที่ผู้ประกอบการต้องเตรียมรับมือ
ทั้งในด้านการปรับโครงสร้างและกระบวนการทางธุรกิจเพื่อลดต้นทุน
ซึ่งอาจใช้ประโยชน์จากค่าเงินบาทที่แข็งค่าในการนำเข้าเครื่องจักรหรือ อุปกรณ์
เพื่อเพิ่มประสิทธิภาพในการผลิต รวมทั้งการแสวงหาแหล่งวัตถุดิบในต่างประเทศ
โดยเฉพาะจากประเทศที่มีความตกลงการค้าเสรีกับไทย
ซึ่งภาษีศุลกากรนำเข้ามีการยกเลิกหรือปรับลดลงในช่วงที่ผ่านมา นอกจากนี้
ยังควรศึกษาทำความเข้าใจกับการใช้ประโยชน์จากเครื่องมือทางการเงินมากขึ้น เช่น การใช้
Forward หรือ Option ในการป้องกันความเสี่ยงอัตราแลกเปลี่ยน และราคาสินค้าโภคภัณฑ์
รวมทั้งเลือกใช้สกุลเงินในการทำธุรกรรมทางการค้าอย่างเหมาะสมในแต่ละจังหวะ
เวลาเพื่อลดโอกาสขาดทุนจากอัตราแลกเปลี่ยน

ในการจัดหาผลิตภัณฑ์และบริการ เพื่อการดำเนินการก่อสร้างในโครงการต่างๆของบริษัทฯ
ตามการจัดแบ่งประเภทของผลิตภัณฑ์ทั้งจากภายในและต่างประเทศตามที่กล่าวมานั้น
ได้รับความร่วมมือจากพันธมิตรทางธุรกิจ ที่เป็นกลุ่มบริษัทฯผู้ผลิตและจำหน่ายวัสดุก่อสร้าง
ทั้งรายย่อยและรายใหญ่จำนวนมากที่มีศักยภาพ และโดยที่ผลประกอบการธุรกิจของทางบริษัทฯ
มีการพัฒนาและการขยายตัวของกิจการเพิ่มขึ้นอย่างต่อเนื่อง
จึงเป็นการเพิ่มช่องทางในการจัดหาและคัดเลือกผลิตภัณฑ์และอุปกรณ์ต่างๆในงานก่อสร้าง
จากผู้ผลิตและจำหน่าย ที่มีคุณสมบัติ และคุณภาพมาตรฐาน
ที่ดียิ่งขึ้นตามทิศทางการพัฒนาของวงการอุตสาหกรรมการผลิต ซึ่งส่งผลให้บริษัทฯ
มีความมั่นใจในการจัดหาผลิตภัณฑ์และบริการที่มีคุณภาพ
ตรงตามข้อกำหนดและวัตถุประสงค์ของเจ้าของโครงการอย่างยั่งยืนต่อไป

บริษัทฯ มีการดำเนินการจัดหาผลิตภัณฑ์และบริการทั้งจากภายในและต่างประเทศ
ภายใต้ระบบบริหารคุณภาพ ตลอดจนการกำหนดหลักเกณฑ์ในการดำเนินการคัดเลือกผู้ผลิต ผู้จำหน่าย
และผู้รับจ้าง รวมทั้งการทวนสอบและตรวจสอบคุณภาพผลิตภัณฑ์อย่างสม่ำเสมอ
โดยการติดตามจากผลการดำเนินงานของผู้ผลิต ผู้จำหน่าย และผู้รับจ้าง รายต่างๆในปัจจุบัน
เพื่อให้สามารถยืนยันและสร้างความมั่นใจได้ตลอดเวลาว่า
ผลิตภัณฑ์และผลงานการบริการภายหลังการส่งมอบต่อเจ้าของโครงการ มีความถูกต้องเรียบร้อย
ครบถ้วน สมบูรณ์ตามข้อกำหนดและเงื่อนไขตามที่ตกลงกัน

นอกจากนี้ ทางบริษัทฯ ยังได้เพิ่มศักยภาพภายในบริษัทฯ ด้านดำเนินการจัดหาผลิตภัณฑ์และบริการ
ด้วยการนำระบบ ERP (Enterprise Resource Planning) มาประยุกต์ใช้โดยเริ่มตั้งแต่ปี
2552 เพื่อให้กระบวนการจัดหาผลิตภัณฑ์และบริการ
ซึ่งมีความสัมพันธ์กับงบประมาณของโครงการและระบบบัญชี
ได้มีการพัฒนาการควบคุมและการบันทึกอย่างเป็นระบบมากขึ้น เช่นกระบวนการออกใบขอซื้อ
การออกใบสั่งซื้อ และการจัดวัสดุคงคลัง
ตลอดจนการออกรายงานสรุปต่างๆเพื่อสนับสนุนงานก่อสร้าง
ที่ส่งผลให้การจัดบันทึกต้นทุนในการควบคุมงบประมาณโครงการ
ตลอดจนการจัดบันทึกในระบบบัญชีต้นทุน มีการควบคุมอย่างเป็นระบบมาตรฐานสากลที่ถูกต้อง
ทำให้ลดปัญหาด้านความผิดพลาดของข้อมูลที่นำมาใช้งาน และตรวจสอบได้ภายเวลาที่กำหนด

ลักษณะการจัดหาวัตถุดิบ/วัสดุ

บริษัท ฯ จะจัดหาวัตถุดิบ/วัสดุจากแหล่งภายในและภายนอกประเทศดังที่กล่าวมาแล้วข้างต้น
โดยบริษัท ฯ ได้กำหนดแนวทางการจัดซื้อ ตามเอกสารผังรายละเอียดการจัดซื้อที่ได้แนบมาด้วย

  []

3.3.2 ขั้นตอนการผลิตและการกำจัดวัตถุดิบเหลือใช้

(1) ขั้นตอนการผลิตของการก่อสร้างสามารถสรุปได้ดังนี้

ก. ขั้นตอนการรับงาน ฝ่ายพัฒนาธุรกิจเป็นผู้รับผิดชอบในการติดต่อหางานรับเหมาก่อสร้าง ซึ่งมี 2
ลักษณะคือ การติดต่อในกรณีที่ลูกค้าติดต่อเข้ามาเอง หรือการติดต่อในกรณีที่ยื่นข้อเสนอต่อลูกค้า
ซึ่งได้ข้อมูลมาจากการติดตามข่าวสาร จากแหล่งข่าวต่าง ๆ
โดยปกติงานรับเหมาก่อสร้างจะมีการตกลงจ้างงาน 2 วิธีคือ

-   การเจรจา บริษัทฯ จะตกลงรับงานโดยการเจรจาตั้งแต่ต้น โดยไม่มีการประกวดราคา
    ในกรณีนี้อาจเกิดจากการที่ลูกค้าติดต่อเข้ามาเอง หรือบริษัทฯ ไปเสนอต่อลูกค้าโดยตรงก็ได้
    ส่วนใหญ่แล้วการรับงานในลักษณะนี้จะเป็นลูกค้าเก่าที่มีความสัมพันธ์อันดีกับบริษัทฯ
    หรือเคยเห็นผลงานของบริษัทฯ มาแล้ว หรือจากลูกค้าใหม่ที่ได้รับคำแนะนำจากลูกค้าเก่า

-   การประกวดราคา ในกรณีนี้เมื่อบริษัทฯ ได้ทราบข่าวการเปิดประกวดราคาจากแหล่งข่าวต่าง
    ๆ และ ตกลงเข้าร่วมประกวดราคา บริษัทฯ จะดำเนินการตามขั้นตอนดังนี้

    -   การซื้อแบบรูป (Drawing & Specifications) และเอกสารประกวดราคา

    -   การประเมินราคา (Cost Estimation)

    -   การเสนอราคา (Bidding)

การลงนามสัญญาก่อสร้างจะเกิดขึ้นหลังจากที่มีการตกลงกันได้ทั้งด้านราคาและเงื่อนไขต่าง ๆ

ข. ขั้นตอนระหว่างการดำเนินงาน เมื่อบริษัทฯ
ลงนามสัญญารับงานแล้วจะเป็นหน้าที่และความรับผิดชอบของฝ่ายโครงการก่อสร้างที่จะดำเนินการดังต่อไปนี้

แต่งตั้งผู้จัดการโครงการ (Project Manager) : ซึ่งเป็นศูนย์กลางในการบริหารโครงการ
โดยผู้จัดการโครงการมีความรับผิดชอบต่อโครงการในทุก ๆ ด้าน อาทิเช่น
การควบคุมงานให้เสร็จทันกำหนดระยะเวลาและควบคุมค่าใช้จ่ายให้อยู่ในงบประมาณที่กำหนดไว้
เป็นต้น

การวางแผนงานและจัดเตรียมการก่อสร้างโดยผู้จัดการโครงการ :

-   การจัดทำแผนการก่อสร้าง (Construction Schedule) :
    โดยวางแผนขั้นตอนการทำงานให้สอดคล้องกับเงื่อนไขและกำหนดระยะเวลาส่งมอบงาน

-   การวางแผนทรัพยากร :
    โดยเตรียมการจ้างงานให้จำนวนคนเหมาะสมกับลักษณะและปริมาณงาน
    จ้างผู้รับเหมารายย่อย, จัดหาผู้จัดส่งวัสดุ, วางแผนการใช้วัสดุและเครื่องจักรกล

-   การจัดเตรียมสำนักงานชั่วคราว : ในการก่อสร้าง
    การผลิตและส่งมอบงานเกิดขึ้นในพื้นที่ของลูกค้าหรือเจ้าของโครงการและเป็นหน้าที่ของผู้จัดการโครงการในการเตรียมสาธารณูปโภคต่าง
    ๆ ที่จำเป็นในการปฏิบัติงานให้พร้อม อาทิเช่น น้ำ, ไฟฟ้า และบ้านพักคนงาน เป็นต้น

-   การจัดเตรียมแผนการทำงานโดยละเอียด :
    ผู้จัดการโครงการจะจัดเตรียมแผนการทำงานแต่ละขั้นตอนเทียบกับระยะเวลา
    เพื่อประโยชน์ในการควบคุมงาน
    ให้ดำเนินไปตามกำหนดเวลาและมาตรฐานที่เจ้าของโครงการต้องการ

การดำเนินการก่อสร้าง :
ระหว่างดำเนินการก่อสร้างผู้ควบคุมและหัวหน้างานในแต่ละฝ่ายจะร่วมมือคอยตรวจสอบดูแล
ควบคุมให้งานมีคุณภาพและมีความก้าวหน้าของงานให้เป็นไปตามแผนและกำหนดเวลาที่วางไว้
รวมทั้งการควบคุมการดำเนินงานให้มีความปลอดภัยแก่ผู้ปฏิบัติงานและสาธารณะ

การติดตามและตรวจสอบ : มีการตรวจสอบความก้าวหน้าของงาน ต้นทุน ค่าโสหุ้ย ต่าง ๆ
และงบประมาณในการก่อสร้าง ซึ่งผู้จัดการโครงการจะได้รับรายงานจากทุกฝ่ายที่เกี่ยวข้อง

การรายงานความก้าวหน้าของงาน :
เป็นการรายงานผลเกี่ยวกับรายละเอียดของงานที่ทำการใช้วัสดุก่อสร้าง ต้นทุน คุณภาพ ปริมาณงาน
ความก้าวหน้าของงาน รวมถึงปัญหาต่างๆ
ซึ่งผู้จัดการโครงการจะเป็นผู้รายงานให้ผู้บังคับบัญชาในสำนักงานใหญ่เพื่อรับทราบ
และหากพบว่ามีปัญหาเกิดขึ้นก็จะดำเนินการช่วยเหลือและสนับสนุนในการแก้ไขปัญหาต่าง ๆ

การตรวจความเรียบร้อยของงาน :
เป็นการตรวจความเรียบร้อยครั้งสุดท้ายก่อนส่งมอบงานโดยทั่วไป
ระหว่างการดำเนินงานจะมีการตรวจสอบผลงานอยู่เป็นประจำทุกเดือน
ถ้าขั้นตอนใดไม่ผ่านการตรวจสอบก็จะกลับมาวางแผนดำเนินการควบคุมตรวจสอบใหม่อีกครั้งหนึ่ง
เมื่อผ่านการตรวจสอบแล้ว จะตรวจสอบความเรียบร้อยของงานที่แก้ไข
แล้วจึงส่งมอบงานให้กับผู้ว่าจ้าง

ค. ขั้นตอนหลังการดำเนินงานแล้วเสร็จ ในขั้นตอนนี้บริษัทฯจะทำการอบรมการใช้งานให้แก่ผู้ว่าจ้าง
ส่งมอบเอกสารที่จำเป็น เช่น As-Built Drawings เอกสารรับประกันคุณภาพวัสดุและฝีมือ
และเอกสารอื่นตามที่ระบุไว้ในสัญญาให้แก่ผู้ว่าจ้าง
ฝ่ายผู้ว่าจ้างจะตรวจสอบความเรียบร้อยของงานแล้วจะจ่ายเงินประกันผลงานคืน (Retention
Money) และคืนหนังสือค้ำประกันสัญญา (Performance Bond) ให้แก่บริษัทฯ
เมื่อครบกำหนดระยะเวลาประกันงานแล้ว

(2) การกำจัดวัตถุดิบเหลือใช้

บริษัทฯ
ได้ให้ความสำคัญกับสิ่งแวดล้อมและการพัฒนาสังคมเป็นอย่างมากควบคู่ไปกับการดำเนินงานที่มีมาตรฐานด้านความปลอดภัยในการทำงานและด้านสิ่งแวดล้อมที่สอดคล้องกับข้อกฎหมายและกฎระเบียบที่เกี่ยวข้อง

โดยบริษัทและบริษัทย่อย
จัดให้มีมาตรฐานความปลอดภัยในการทำงานและมาตรฐานด้านสิ่งแวดล้อมทุกโครงการ
ที่สอดคล้องกับระเบียบ กฎ กฎหมายและมาตรฐานสากล
ซึ่งทำให้บริษัทได้รับการรับรองคุณภาพตามมาตรฐาน ISO 9001:2000

จากการดำเนินกิจกรรมดังกล่าวทำให้การดำเนินงานโครงการต่าง ๆ
ไม่มีผลกระทบต่อสังคมและสิ่งแวดล้อมรวมถึงลดสถิติการเกิดอุบัติเหตุจากการทำงานได้ในระดับที่เป็นที่ยอมรับ
ยกตัวอย่างเช่น น้ำเสีย น้ำทิ้ง ได้ผ่านการบำบัดอย่างถูกสุขลักษณะก่อนปล่อยทิ้ง
เศษวัสดุและขยะที่เกิดจากการก่อสร้าง มีการจัดเก็บอย่างสม่ำเสมอและถูกกำจัดอย่างถูกหลักวิธี
เช่นวัสดุอันตรายจะถูกกำจัดหรือจัดการโดยผู้มีความชำนาญเฉพาะด้าน สำหรับวัสดุเหลือใช้ เช่น
เหล็กเส้น เหล็กรูปพรรณ สุขภัณฑ์ เครื่องใช้สำนักงาน จะนำกลับไปเก็บไว้ที่สโตร์กลางของบริษัท
เพื่อนำไปใช้ในโครงการต่อไป เศษวัสดุ เช่น เศษเหล็ก เศษโลหะ ยางรถยนต์เก่าที่มีสภาพดี
น้ำมันเครื่องใช้แล้ว จะทำการประมูลขายให้แก่ผู้ต้องการนำไปปรับปรุง เปลี่ยนแปลงคุณภาพ
เพื่อนำกลับมาใช้กับงานประเภทที่เหมาะสมต่อไป ทั้งนี้
รวมไปถึงการจัดอบรมให้ความรู้กับพนักงานด้านความปลอดภัยและสิ่งแวดล้อมอย่างต่อเนื่อง
ซึ่งค่าใช้จ่ายในการดำเนินกิจกรรมต่างๆ ถือเป็นต้นทุนอย่างหนึ่งของบริษัท
โดยที่ผ่านมาบริษัทได้รับรางวัลหลายรางวัล ยกตัวอย่างเช่น

-   ปี 2543 รางวัลดีเด่นในด้านลดผลกระทบต่อสิ่งแวดล้อม
    จากการรถไฟฟ้าขนส่งมวลชนแห่งประเทศไทย มอบให้แก่สถานีลุมพินี กิจการร่วมค้า BCKT

-   ปี 2543 รางวัลชมเชยในด้านลดผลกระทบต่อสิ่งแวดล้อม
    จากการรถไฟฟ้าขนส่งมวลชนแห่งประเทศไทย มอบให้แก่สถานีสุขุมวิท กิจการร่วมค้า BCKT

-   ปี 2544 รางวัลดีเด่นในด้านลดผลกระทบต่อสิ่งแวดล้อม
    จากการรถไฟฟ้าขนส่งมวลชนแห่งประเทศไทย มอบให้แก่สถานีสามย่าน กิจการร่วมค้า BCKT

-   ปี 2546 บรรลุเป้าหมายด้านความปลอดภัยในงานก่อสร้างสูงสุด โดยมีชั่วโมงการทำงาน
    5,000,000 ชั่วโมง โดยไม่เกิดอุบัติเหตุถึงขั้นหยุดงาน ในโครงการประปานครปฐม –
    สมุทรสาคร กิจการร่วมค้า TWCK

3.4 งานที่ยังไม่ได้ส่งมอบ

งานที่บริษัทฯ และบริษัทย่อยและกิจการร่วมค้าที่ยังมิได้ส่งมอบ สำหรับรายการที่มีมูลค่าเกินร้อยละ
10 ของรายได้รวมในงบการเงินรวมสำหรับปีสิ้นสุดวันที่ 31 ธันวาคม 2553 มีรายละเอียดดังนี้

+----------------------+----------+-------+-------+-------+----------+
| ชื่อโครงการ            | ลักษณะงาน | มูล    | ปีท    | %     | มูลค่าขอ   |
|                      |          | ค่างาน | ี่คาดว่า | ของ   | งงานที่ยังไ |
|                      |          |       |       | งานที่ย | ม่ได้ส่งมอบ |
|                      |          | (ล้า   | จะแล  | ังไม่ได้ |          |
|                      |          | นบาท) | ้วเสร็จ |       | (ล้านบาท) |
|                      |          |       |       | ส่งมอบ |          |
+----------------------+----------+-------+-------+-------+----------+
| Joint Venture CKTC   |          |       |       |       |          |
+----------------------+----------+-------+-------+-------+----------+
| 1. The MRT Purple    | ง        | 1     | 2556  | 81.00 | 11,321   |
| Line Project, Bang   | านรถไฟฟ้า | 3,976 |       |       |          |
| Yai to Rat Burana,   | สายสีม่วง  |       |       |       |          |
| Bang Yai to Bang Sue |          |       |       |       |          |
| Section, Contract 1: |          |       |       |       |          |
| Elevated Structures  |          |       |       |       |          |
| (East)               |          |       |       |       |          |
+----------------------+----------+-------+-------+-------+----------+
| Joint Venture        |          |       |       |       |          |
| ช.                   |          |       |       |       |          |
| การช่าง-กรุงธนเอนยิเนียร์ |          |       |       |       |          |
+----------------------+----------+-------+-------+-------+----------+
| 1. The Construction  | งาน      | 1,849 | 2555  | 1     | 1,849    |
| of Phra Ong          | ระบบท่อส่ง |       |       | 00.00 |          |
| Chaiyanuchit Water   | น้ำคลองพร |       |       |       |          |
| Distribution Line -  | ะองค์ไชยา |       |       |       |          |
| Bang Phra Reservoir  | น        |       |       |       |          |
| and Consisting       | ุชิตและอาค |       |       |       |          |
| Buildings of         | ารประกอบ |       |       |       |          |
| Contract 1; Water    |          |       |       |       |          |
| Diversion from       |          |       |       |       |          |
| Eastern Chaophraya   |          |       |       |       |          |
| Basin Area Project - |          |       |       |       |          |
| Bang Phra Reservoir, |          |       |       |       |          |
| Chon Buri Province   |          |       |       |       |          |
+----------------------+----------+-------+-------+-------+----------+
| บริษัท ช .การช่าง จำกัด  |          |       |       |       |          |
| (มหาชน)              |          |       |       |       |          |
+----------------------+----------+-------+-------+-------+----------+
| 1.The MRT Blue line  | งาน      | 9,988 | 2560  | 1     | 9,988    |
| Extension Hua        | ออกแบบแล |       |       | 00.00 |          |
| Lamphong – Bang khae | ะควบคู่การ |       |       |       |          |
| and Bang Sue – Tha   | ก่อสร้างเส |       |       |       |          |
| Phra Section         | ้นทางใต้ดิน |       |       |       |          |
| Contract 2           |          |       |       |       |          |
|                      |          |       |       |       |          |
| Underground civil    |          |       |       |       |          |
| work Sanam Chai –Tha |          |       |       |       |          |
| Phra Section         |          |       |       |       |          |
+----------------------+----------+-------+-------+-------+----------+
| 2 The MRT Blue line  | งาน      | 4,672 | 2560  | 1     | 4,672    |
| Extension Hua        | ออกแบบคว |       |       | 00.00 |          |
| Lamphong – Bang khae | บคู่การก่อส |       |       |       |          |
| and Bang Sue – Tha   | ร้างระบบร |       |       |       |          |
| Phra Section         | างรถไฟฟ้า |       |       |       |          |
| Contract 5           |          |       |       |       |          |
| Trackworks, (Hua     |          |       |       |       |          |
| Lamphong –Lak Song)  |          |       |       |       |          |
| and (Tao Pun –Tha    |          |       |       |       |          |
| Phra)                |          |       |       |       |          |
+----------------------+----------+-------+-------+-------+----------+